《赋得列嶂明霞》
清代·戴梓

矗矗危岑映赤霞，难将景色自矜誇。洪涛夜火连江夏，大冶天矜炼女娲。

细草带烟成野烧，空林落叶尽桃花。明朝又卜秋光好，拟向丹峰问酒家。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。